CELEX: 22005D0095
Language: hu
Date: 2005-07-08 00:00:00
Title: Az EGT-Vegyesbizottság 95/2005 határozata ( 2005. július 8. ) az EGT-megállapodás I. mellékletének (Állat- és növény-egészségügyi kérdések) módosításáról

24.11.2005   
            
            
               HU
            
            
               Az Európai Unió Hivatalos Lapja
            
            
               L 306/18
            
         
      AZ EGT-VEGYESBIZOTTSÁG
   
   95/2005 határozata
   (2005. július 8.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét az EGT-Vegyesbizottság 2005. március 11-i 30/2005 határozata (1) módosította.
            
         
               (2)
            
            
               Az olyan fajtához tartozó vetőmagok vonatkozásában, amelyek tekintetében a mezőgazdasági növényfajok vagy zöldségfajok nemzeti fajtajegyzékbe való felvételi kérelmét benyújtották; ezen vetőmagok forgalmazásának tekintetében a tagállamok által történő engedélyezésére vonatkozó végrehajtási szabályokról szóló, 2004. december 1-jei 2004/842/EK bizottsági határozatot (2) bele kell foglalni a megállapodásba.
            
         
               (3)
            
            
               A gabonavetőmag forgalmazásáról szóló 66/402/EGK tanácsi irányelv követelményeinek nem megfelelő, egyes Secale cereale vetőmagok átmeneti forgalmazásáról szóló, 2004. december 20-i 2004/893/EK bizottsági határozatot (3) bele kell foglalni a megállapodásba.
            
         
               (4)
            
            
               A Triticum aestivum faj bizonyos, a 66/402/EGK tanácsi irányelv követelményeinek nem megfelelő vetőmagjának ideiglenes forgalmazásáról szóló, 2004. december 20-i 2004/894/EK bizottsági határozatot (4) bele kell foglalni a megállapodásba.
            
         
               (5)
            
            
               A 2005–2009. évekre vonatkozóan a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK tanácsi irányelv szerinti egyes mezőgazdasági növény- és zöldségfajok, valamint a szőlő vetőmagjain és szaporítóanyagain végzett közösségi összehasonlító kísérletek és vizsgálatok szabályainak megállapításáról szóló, 2004. december 27-i 2005/5/EK bizottsági határozatot (5) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. melléklete III. fejezete 2. részének 35. pontja (2004/371/EK bizottsági határozat) után a következő pontok lépnek:
   
               „36.
            
            
               
                  32004 D 0842: A Bizottság 2004. december 1-jei 2004/842/EK határozata az olyan fajtához tartozó vetőmagok vonatkozásában, amelyek tekintetében a mezőgazdasági növényfajok vagy zöldségfajok nemzeti fajtajegyzékbe való felvételi kérelmét benyújtották; ezen vetőmagok forgalmazásának tekintetében a tagállamok által történő engedélyezésére vonatkozó végrehajtási szabályokról (HL L 362., 2004.12.9., 21. o.).
               E megállapodás alkalmazásában e határozat rendelkezéseit a következő kiigazításokkal kell értelmezni:
               A határozatban található egyéb aktusokra történő utalásokat olyan mértékben és formában kell a tárgyhoz tartozónak tekinteni, ahogyan ezeket a jogi aktusokat a megállapodásba belefoglalták.
            
         
               37.
            
            
               
                  32004 D 0893: A Bizottság 2004. december 20-i 2004/893/EK határozata a gabonavetőmag forgalmazásáról szóló 66/402/EGK tanácsi irányelv követelményeinek nem megfelelő, egyes Secale cereale vetőmagok átmeneti forgalmazásáról (HL L 375., 2004.12.23., 31. o.).
            
         
               38.
            
            
               
                  32004 D 0894: A Bizottság 2004. december 20-i 2004/894/EK határozata a Triticum aestivum faj bizonyos, a 66/402/EGK tanácsi irányelv követelményeinek nem megfelelő vetőmagjának ideiglenes forgalmazásáról (HL L 375., 2004.12.23., 33. o.).
            
         
               39.
            
            
               
                  32005 D 0005: A Bizottság 2004. december 27-i 2005/5/EK határozata a 2005–2009. évekre vonatkozóan a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK tanácsi irányelv szerinti egyes mezőgazdasági növény- és zöldségfajok, valamint a szőlő vetőmagjain és szaporítóanyagain végzett közösségi összehasonlító kísérletek és vizsgálatok szabályainak megállapításáról (HL L 2., 2005.1.5., 12. o.).
               E megállapodás alkalmazásában e határozat rendelkezéseit a következő kiigazítással kell értelmezni:
               A határozatban található egyéb jogi aktusokra történő utalásokat olyan mértékben és formában kell a tárgyhoz tartozónak tekinteni, ahogyan ezeket az aktusokat a megállapodásba belefoglalták.”
            
         2. cikk
   A 2004/842/EK, 2004/893/EK, 2004/894/EK és 2005/5/EK határozat izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell kihirdetni, hiteles.
   3. cikk
   Ez a határozat 2005. július 9-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. július 8-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 198., 2005.7.28., 18. o.
   
   
      (2)  HL L 362., 2004.12.9., 21. o.
   
   
      (3)  HL L 375., 2004.12.23., 31. o.
   
   
      (4)  HL L 375., 2004.12.23., 33. o.
   
   
      (5)  HL L 2., 2005.1.5., 12. o.
   
   
      (6)  Alkotmányos követelmények fennállását nem jelezték.